## Poslovnik o radu Povjerenstva Vlade Republike Hrvatske za rješavanje o žalbama tražitelja azila i azilanata

### NN 154/2004 (5.11.2004.), Poslovnik o radu Povjerenstva Vlade Republike Hrvatske za rješavanje o žalbama tražitelja azila i azilanata

# POVJERENSTVO VLADE REPUBLIKE HRVATSKE ZA RJEŠAVANJE O ŽALBAMA TRAŽITELJA AZILA I AZILANATA

2692

Na teme­lju članka 7. stavka 6.
Zakona o azilu (»Narodne novine«, broj: 103/2003.), Povjerenstvo Vlade
Republike Hrvat­ske za rješava­nje o žalbama tražite­lja azila i azilanata na
sjednici održanoj 7. rujna 2004. godine donijelo je

## POSLOVNIK

### O RADU POVJERENSTVA VLADE REPUBLIKE HRVATSKE ZA RJEŠAVANJE O ŽALBAMA TRAŽITELJA AZILA I AZILANATA

I. UVODNE ODREDBE

Članak 1.

Ovim Poslovnikom uređuje se ustroj,
imenova­nje, način rada te odgovornost Povjerenstva Vlade Republike Hrvatske za
rješava­nje o žalbama tražite­lja azila i azilanata (u da­lj­njem tekstu
Povjerenstvo).

Članak 2.

Vlada
Republike Hrvatske, na prijedlog ministra unutar­njih poslova, imenuje članove
Povjerenstva iz redova diplomiranih pravnika zaposlenih u tijelima državne
uprave i javnim službama, struč­njaka koji su se dokazali svojim radom u obav­lja­nju
srodnih poslova, te mogu doprinijeti uspješnom i kvalitetnom radu Povjerenstva.

Članovi
Povjerenstva imenuju se na vrijeme od 4 godine.

Naknada
za rad odredit će se posebnim rješe­njem.

Sjedište
Povjerenstva je u Zagrebu, Ilica 335.

II. SASTAV I NAČIN RADA
POVJERENSTVA

Članak 3.

Povjerenstvo
se sastoji od predsjednika i osam članova.

Povjerenstvo
odlučuje u vijećima sastav­ljenim od tri člana.

Vijeće
donosi odluke većinom glasova.

Članak
4.

Predsjednik
Povjerenstva:

–
predstav­lja Povjerenstvo,

–
saziva i predsjedava sjednicama Povjerenstva,

–
rukovodi radom Povjerenstva,

–
saziva sjednice članova Povjerenstva radi uspješnije­g obav­lja­nja poslova iz
djelokruga rada Povjerenstva, usklađiva­nja rada pojedinih vijeća, stručnog
usavršava­nja i drugih pita­nja važnih za rad Povjerenstva,

–
potpisuje akte koje donosi Povjerenstvo osim rješe­nja kojima se odlučuje o
žalbama, a koja potpisuje predsjednik vijeća,

–
obav­lja nadzor nad urednim i pravodobnim obav­lja­njem poslova Povjerenstva i
radom članova Povjerenstva.

U
slučaju odsutnosti ili spriječenosti predsjednika Povjerenstva zamje­njuje
predsjednik vijeća koje­g on odredi.

Članak 5.

Članovi
vijeća:

–
na sjednici vijeća izlažu sta­nje spisa predmeta, koji im je dodije­ljen u rad,

–
daju miš­lje­nje i predlažu odluke

–
sukladno donesenoj odluci izrađuju upravne akte, koje potpisuje predsjednik
Povjerenstva.

Upravne
akte koji se donose u vijeću, potpisuje predsjednik vijeća.

Članak 6.

Prispjeli
predmeti raspoređuju se u jednakom broju svim vijećima Povjerenstva, po vremenu
prispijeća, osim u hitnim slučajevima. Predmete u rad dodje­ljuje predsjednik
Povjerenstva.

Predmeti
se mogu raspoređivati i prema zem­lji podrijetla tražite­lja azila i azilanata,
ukoliko bi takav raspored osiguravao podjednak rad svih vijeća, te efikasniji
postupak.

Članak
7.

Predsjednik
Povjerenstva saziva vijeće pisanim putem, osam dana prije sjednice vijeća.

Iznimno,
Predsjednik Povjerenstva može sazvati sjednicu vijeća usmeno, odnosno
telefonom  u roku kraćem od navedenog.

Članak
8.

Predsjednik
vijeća vodi sjednicu vijeća prema prispjelim pred­metima, vodeći računa o
zakonskim rokovima.

Povjerenstvo
o svom radu vodi zapisnik po svakom pojedinom predmetu.

Zapisnik
sadrži osnovne podatke o radu vijeća, sudjelova­nju u raspravi, donesenim
odlukama, te rezultatu glasova­nja.

Zapisnik
vijeća vodi tajnik Povjerenstva.

Članak
9.

Povjerenstvo
će, ukoliko ocijeni potrebnim s obzirom na sta­nje spisa, imajući u vidu
zaštitu ­ljudskih prava, tražite­lju azila odnosno azilantu omogućiti dava­nje
izjave na zapisnik.

U
slučaju da tražite­lj azila odnosno azilant ne poznaje jezik na kojem se vodi
postupak osigurat će mu se prevodite­lj za jezik koji razumije.

Članak
10.

Glede
postupovnih odredaba Povjerenstvo je dužno pridržavati se odredaba Zakona o
općem upravnom postupku.

III. ODGOVORNOST

Članak 11.

U slučajevima nestručnog,
nepotpunog ili sporog obrađiva­nja predmeta, predsjednik Povjerenstva
izvijestit će o tome ministra unutar­njih poslova, radi predlaga­nja novog
člana za imenova­nje.

Svi članovi Povjerenstva mogu se
zamijeniti i na osobni zahtjev.

Članak 12.

Ukoliko predsjednik ili ostali
članovi vijeća učine povredu radne discipline ili kaznene odnosno prekršajne
odgovornosti, vezano za rad u Povjerenstvu, odgovarat će prema važećim
propisima o disciplinskoj, kaznenoj odnosno prekršajnoj odgovornosti.

IV. PRIJELAZNE I ZAVRŠNE
ODREDBE

Članak
13.

Ovaj Poslovnik stupa na snagu
danom donoše­nja, a objavit će se u »Narodnim novinama«.

Broj: 511-01-74-75708/1-04
Zagreb, 29. listopada 2004.

Predsjednik Povjerenstva
**Bojana** **Pejki****ć,** v. r.

Ostalo, NN 154/2004-2692